paragraph_text: Osmi putnik (eng. Alien), američki znanstveno-fantastični horor film redatelja Ridleya Scotta iz 1979. godine. Sam originalni naslov filma (Alien: tuđinac, stranac, protivan, drugačiji) odnosi se na ekstremno agresivno izvanzemaljsko biće koje vreba i redom ubija posadu jednog teretnog svemirskog broda. Aliena i njegove prateće elemente dizajnirao je švicarski nadrealistički umjetnik H.R. Giger, poznat po svojim stiliziranim biomehaničkim inovacijama. Film je ostvario veliki komercijalni uspjeh kao i priznanja kritike što je rezultiralo snimanjem triju nastavaka: Aliens, Alien 3 i Alien: Uskrsnuće.